CONSILIUL LOCAL AL  MUNICIPIULUI CRAIOVA

HOTĂRÂREA NR. 132
         Consiliul Local al Municipiului Craiova, întrunit în şedinţa ordinară din data de 26.02.2009.

Având în vedere raportul nr.19023/2009 întocmit de Direcţia Urbanism şi Amenajarea Teritoriului prin care se propune modificarea  Hotărârii Consiliului Local al Municipiului Craiova nr.126/2007 prin care s-a aprobat Planul Urbanistic Zonal referitor la schimbarea de destinaţie din zonă verde de agrement, în zonă dotări şi servicii, în vederea construirii de spaţii comerciale, cu regim de înălţime 2S+P+5, restaurant, birouri şi garaj, în municipiul Craiova, str. Calea Severinului, nr. 7 I şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică anexa la Hotărârea Consiliului Local al Municipiului Craiova nr.126/2007 cu privire la coeficientul de utilizare a terenului de la 1,62, la 4,62, conform  anexei care face parte integrantă din prezenta hotărâre .

Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

